ОТЧЕТ

за дейността на Народно читалище „ Възраждане 1927”

с. Калояновец общ. Стара Загора

Уважаеми читалищни дейци,

Съгласно закона за Народните читалища в края на всяка година се провежда събрание за отчитане дейността на читалището.

От особено важно значение за читалището е библиотеката, културно-масовата работа и изявата на читалищните колективи.

Читалищната библиотека е важен и културен център.

Библиотеката е арена на възможностите, отваряща както прозорец към душата така и врата към света. Тя разпалва желанието за четене и ни помага да намерим любимите си автори, да открием нови и да прекараме време с истории, които могат да ни отведат навсякъде.

Фонда на библиотеката в края на 2023 година е 8846 тома литература.

През 2023 год. имаме регистрирани 64 читатели, от които 16 ученици.

Раздадени са 1605 тома.

Посещенията в библиотеката за 2023 година са общо 555 , от които 74 на библиотечни събития.

Можем да се похвалим,че през 2023 год. участвахме и спечелихме проект от МК по програма „ Българските библиотеки – съвременни центрове за четене и информираност“. Фонда на библиотеката се увеличи с 86 тома.

За бележити дати и годишнини подреждаме кътове в библиотеката с подходящи материали.

Уважаеми читалищни членове,дейността на едно читалище не е само библиотечната му дейност, а и културните му изяви.

Сега ще ви запозная с мероприятията проведени през 2023 година:

21 януари – Бабинден – пресъздадохме обичая „Поливане„ или „Измиване на ръцете„. Избрахме си Мисис Баба по определен критерий и това бе Мария Пехливанова.

16 февруари – по повод 150 години от обесването на Васил Левски с учители и ученици при ОУ „ Отец Паисий „ посетихме „Хилендарски метох„ гр. Стара Загора.Имаше беседа, разгледахме фото документалната изложба, поднесохме цветя на паметника на Апостола.

17 февруари - по повод 150 години от обесването на Левси – заедно с ОУ „Отец Паисий„ – викторина и презентация за Васил Левски.

18 февруари –Заедно с учители и ученици при ОУ „Отец Паисий„ почетохме паметта на Васил Левски с тържествена програма. Поднесохме цветя и венци пред паметната плоча на Апостола на свободата.

28 февруари – участвахме в благотворителен, първомартенски базар за лечението на Ромина „От деца за дете„ организиран от ОУ „Отец Паисий„.

1 март- Баба Марта закичи с мартенички всички и големи, и мънички.

З март – 145 години свободна България.Съвместно с ОУ „ Отец Паисий„.Цветя пред паметника на загиналите във войните, тържествена програма, много песни за България. Трикольор и знаменца за всички присъстващи.

8 март – Прекрасен празник 2/1 – 8 март и ден на самодееца. Със самодейците от селата Кирилово, Християново, Борово и Козаревец. Много смях, песни и танци.

13 март – по повод 75 години от рождението на Сандра Браун в библиотеката разглеждахме и четохме от нейни книги.

22 март – Първа пролет. С децата от 1 до 6 клас при ОУ „Отец Паисий“ – рисунка на асфалт, състезателни игри на открито и много веселба.

4 април – старт на маратона на четенето. Детските книжки на библиотеката си имаха гости – деца от ОУ „Отец Паисий“

Четохме от книжките на Дора Габе. Посрещнахме ги с бонбончета, изпратихме ги с балончета.

7 април – ден на здравния работник.С поздравителен адрес и скромен подарък честитехме празника на д- р Дякова и мед. сестра Митева.

8 април – Лазаровден. Лазарската група лазарува из село за здраве и берекет.

9 април – по покана на кметския наместник на с. Ловец лазарките лазаруваха и в тяхното село.

21 април – среща на учениците при ОУ „Отец Паисий„ с писателката Доника Ризова и „Дракончето Ринти„. Много интересна и вълнуваща среща.

25 април – „В чудният свят на енциклопедиите„. Ученици от ОУ „Отец Паисий„ с голям интерес разгледаха и прочетоха част от енциклопедиите. Научиха много нови за тях неща. С това приключи Маратона на четенето.

29 април – „Вечната и святата„ – 130 години от рождението на Елисавета Багряна. Четохме от нейната стихосбирка „ Вечната и святата„.

22 май- Съвместно с ОУ „Отец Паисий„ отбелязахме тържествено празника 24 май – ден на светите братя Кирил и Методий, на българската азбука, просвета и култура и на славянската книжовност.

1 юни – ден на детето. Пред читалището с учениците от ОУ „ Отец Паисий„. Много балони, игри на открито. За всички деца имаше почерпка сладолед.

2 юни – Ден на Ботев и загиналите за свободата на България. Тържествено честване съвместно с училището. Поднасяне на цветя пред паметниците.

4 юли – „Добре дошли Патиланци!“ – откриване на лятната работа с деца, която продължи до края на м. август.

18 юли – 186 години от рождението на Васил Левски. Малките деца Патиланчета оцветиха униформата, с която е облечен Левски, а по- големите решиха кръстословица за Васил Левски.

31 август- приключване на лятната работа с деца. Много подаръци, игри, смях, веселба.

6 септември – по повод 138 години от съединението на

Източна Румелия и Княжество България бе направен кът с фотоси.

26 октомври – двоен празник – 152 години училище „Отец Паисий„ и ден на народните будители.

10 ноември – Димитровден. Ден на с. Калояновец. Празнува се за 17 път. Беше подредена изложба с реколта, която се пребира по това време. С участието на групата за обработен фолклор и оркестър Стара Загора.

17 ноември – ден на четенето. Съвместно с ОУ„Отец Паисий „. На гости ни беше Старозагорския поет Пенчо Пенчев – бивш възпитаник на училището.

21 ноември – Ден на християнското семейство. Кметство и читалище посетихме домовете на Янка и Михо Михови – 51 год. брачен живот, Ганка и Стойчо Маркови – 53 год. и Генка и Въльо Вълеви – 51 год. брачен живот. Връчихме им поздравителен адрес и скромен подарък. Изненадахме ги приятно.

16 декември – коледна украса на дръвче пред кметството.Въпреки лошото време малките Патиланчета не се уплашиха и дръвчето грейна в коледна премяна. Украсихме и малката елхичка , която от скоро е при нас благодарение на г- жа Калчева, а после за добре свършената работа хапнахме баница с късмети.

22 декември – голям коледен концерт в залата на читалището съвместно с ОУ„Отец Паисий„ и Кметство с. Калояновец. С участието на Галя Стефанова – бивша възпитаничка на училището, Фолклорна танцова група към Община Стара Загора, ученици от ОУ„Отец Паисий„, Детска градина „Звездица„ гр. Стара Загора, възпитаници от музикално училище „Христина Морфова„ гр. Стара Загора, участници по проект „Предоставяне на комплексни грижи в детска възраст в Община Стара Загора, Център за подкрепа на личностно развитие, ансамбъл „Загоре„ гр. Стара Загора и спициален гост Дядо Коледа.

25 декември – Коледа. Коледарската група коледува из селото за здраве и берекет.

25 декември – Дядо Коледа и Снежанка зарадваха с подаръци послушните деца от Калояновец .

През 2023 год. сме организирали 2 посещения в Драматичен театър „ Гео Милев” гр. Стара Загора с осигурен транспорт. Гледахме постановките : „Роднини„ с Николай Урумов и „Женско царство„.

Участия на групата през 2023 година:

Юбилеен концерт – 80 год. Иван Тодоров. Имахме удоволствието да бъдем част от него, да пеем на прекрасната сцена в Дом на културата гр. Стара Загора.

Участие в юбилеен концерт по повод 90 години НЧ „ Съзнание 1933„ с. Християново

Участие в Първи фолклорен фестивал „Запели са, заиграли край Сакара“ с. Мустрак общ. Свиленград – Второ място – сребърен медал.

Участие в 11 национален фолклорен фестивал „По стъпките на Света Богородица„ с. Добрич общ. Димитровград – Второ място – сребърен медал

Участие в 1 фолклорно – кулинарен празник на лютеницата – с. Богомилово общ. Стара Загора – Първо място – златен медал.

Участие в Национален фестивал на любителските хорове и камерни групи за народно пеене с. Кортен общ. Нова Загора – Първо място – златен медал.

Участие в юбилеен концерт – 95 години НЧ „Светлина 1928„ с Арнаутито

Организирана е една еднодневна екскурзия до „Дом на доброто„ с. Коньово

Уважаеми читалищни членове, опитах се да ви представя дейността на НЧ”Възраждане 1927”за изминалата 2023 год..

Читалищното настоятелство ви пожелава много здраве , семеен мир и разбирателство!

Благодаря за вниманието!

Председател: ………………

/ Тотка Кръстева /